Blanca II Navarra

Blanca Trastámara hag Evreux, pe Blanca II Navarra (Olite, 1424 – 1464 Orthez), a oa infantez Aragon ha Navarra, hag infantez Kastilla dre zimeziñ (1440-1453). 

He buhez
Ganet e oa e 1424. Merc'h e oa da Blanca Iañ Navarra, infantez Navarra, ha da Juan II Aragon, dug Peñafiel, hec'h eil pried. 

E miz Eost 1425 e varvas he c'hoar henañ Juana, hag un toullad deizioù goude e varvas ivez he zad-kozh Carlos III Navarra el Noble. Anvet e voe he mamm Blanca Iañ Navarra da rouanez hag he zad da roue.

En 1427 e voe embannet gant he zad e oa he breur ha hi a oa pennhêred kurunenn Navarra.

E miz Du 1436Eloísa Ramírez Vaquero: La reina Blanca y Navarra e voe sinet en Toledo ar peoc'h entre Navarra ha Kastilla . Prometet e voe dorn Blanca, 12 vloaz neuze, da bennhêr Kastilha, an infant Enrique, hag e c'hallas Navarra adkavout ar c'hêrioù ha kestell kollet e-pad ar brezel.

En 1440 e voe euredet Blanca, 16 vloaz, da Enrique. Mont a reas ar verc'h yaouank gant he mamm Blanca, Rouanez Navarra, da Gastilla, betek Valladolid, ma voe graet an eured d'ar 16 a viz Gwengolo 1440,Tiegezh Trastámara (en saozneg) 

Ne voe ket kaset an dimeziñ da benn avat. 13 vloaz goude, e 1453, e c'houlennas Herri ma vije torret an eured. Un enselladenn ofisiel a voe, hag embannet e oa gwerc'h Blanca. Torret e voe an eured gant ar pab dre ma oa bet huderezh o c'hoari ouzh ar roue da virout outañ a seveniñ e eured.

Kaset e voe Blanca d'ar gêr da Navarra, hag eno e voe bac'het gant he zud. 
Pa varvas he breur, Carlos Viana, en 1461, e voe embannet e oa Rouanez Navarra hervez ar reizh gant ar gostezenn enep-aragonat. Dleet e oa dezhi bout anvet Blanca II, met dre ma oa bac'het ne c'hallas ket difenn he gwirioù. 
Adalek 1462 e voe dindan evezh he c'hoar. Bugel ebet n'he doe.

He marv
Mervel a reas e miz Kerzu 1464. Kontammet e vije bet, pe gant he zad pe gant he c'hoar Leonor Foix . 

Goude he marv eo gant he c'hoar Leonor Foix ez eas he gwirioù. Honnezh a oa a-du gant o zad, Juan II, ha ne c'houlennas ar gurunenn nemet da varv hennezh e 1479.

 Notennoù 

Rummad:Infantezed Navarra
Rummad:Rouanezed Kastilha